Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: 6. teljesítési hely: az általános forgalmi adóról szóló 2007. évi CXXVII. törvény (a továbbiakban: Áfa törvény) szerinti
Paragraph Index: 477

(3) Mentes az adó alól annak az adóköteles terméknek a 3. § (1) bekezdése szerinti értékesítése, amelyet vevõje az Áfa törvény 89. § (1) bekezdése vagy 98. §-a szerinti feltételeknek megfelelõen továbbértékesít, feltéve hogy e tényrõl a vevõ az adóalany felé az értékesítéskor nyilatkozik, valamint a továbbértékesítés tényét – a továbbértékesített adóköteles termék mennyiségének közlésével – számára hitelt érdemlõen igazolja. Ha a vevõ a nyilatkozatában foglaltak ellenére az adóköteles terméket belföldön értékesíti tovább, akkor errõl a tényrõl – a belföldön értékesített termék mennyiségének megjelölésével – az adó alanyát a belföldi értékesítés teljesítési idõpontját követõ 8 napon belül köteles értesíteni. Az adó alanya a vevõ által belföldön továbbértékesített adóköteles termék utáni adót – az eredeti esedékességtõl számított késedelmi pótlékkal növelten – a vevõ által megküldött értesítés kézhezvételének napját magában foglaló adómegállapítási idõszakban köteles megállapítani és esedékességkor megfizetni. Amennyiben a vevõ a belföldi értékesítésrõl szóló értesítési kötelezettségének határidõben nem tesz eleget, akkor a belföldön értékesített adóköteles termék után az adóalany által meg nem fizetett adót, a nyilatkozattétel esedékességétõl számított késedelmi pótlékot, illetve – ha a mulasztást az állami adóhatóság tárja fel – a meg nem fizetett adóval összefüggõ adóbírságot és késedelmi pótlékot a vevõ köteles megfizetni.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes